ขอสอบถามหน่อยครับพอดี ผมโดนสุนัขที่บ้านกัดเมื่อประมานเดือนสิงหาคม (สุนัขไม่ได้ฉีดวัคซีนมาสักพักแล้วครับ) แล้วรับการฉีดวัคซีนครบแล้ว 5 เข็ม เข็มสุดท้าย วันที่ 8 กันยายน 2562 แล้ววันนี้ 1 พฤศจิกายน ผมโดนกัดอีกโดยหมาตัวเดิม ผมต้องไปฉีดวัคซีนอีกไหมครับ
สวัสดีค่ะ หากได้ฉีดวัคซีนป้องกันพิษสุนัขบ้าครบตามกำหนดนัดแล้ว 5 เข็ม โดยเข็มสุดท้ายฉีดเมื่อวันที่ 8 ก.ย. 62 แล้วในวันที่ 1 พ.ย. ได้โดนสุนัขกัดอีก ก็ให้ฉีดกระตุ้นเพียง 1 เข็มก็เพียงพอค่ะอย่างไรก็ตาม หากเป็รสุนัขที่เลี้ยงเองอยู่ที่บ้าน ก็อาจใช้วิธีสังเกตอาการสุนัขไปก่อนก็ได้ โดยหากสุนัขไม่มีอาการผิดปกติภายใน 3-4 วัน แสดงว่าสุนัขไม่น่าเป็นโรคพิษสุนัขบ้า แนะนำให้สังเกตอาการต่อไปอีกจนครบ 14 วัน หากสุนัขไม่ตายภายใน 14 วัน แสดงว่าสุนัขไม่ได้เป็นโรคพิษสุนัขบ้า ซึ่งก็ไม่จำเป็นต้องไปฉีดวัคซีนพิษสุนัขบ้ากระตุ้นค่ะสำหรับแผลที่โดนกัด ก็ควรล้างฟอกสบู่ให้สะอาดด้วย และยาฆ่าเชื้อ เช่น โพวิโดน ไอโอดีน เป็นต้น หลังจากนั้น ให้ล้างแผลด้วยน้ำเกลือสำหรับล้างแผลทุกวัน หลีกเลี่ยงไม่ให้แผลโดนน้ำจนกว่าแผลจะหาย